ভালপারাইসো
ভালপারাইসো চিলির একটি গুরুত্বপূর্ণ শহর ও বন্দর। রাজধানী সান্তিয়াগো থেকে শহরটি ৬৯.৫ মাইল (১১১.৮ কিমি) দূরে অবস্থিত এবং দেশের উত্তরপশ্চিমাঞ্চলে অবস্থিত সবচেয়ে গুরুত্বপূর্ণ বন্দর। শহরটি ভালপারাইসো প্রদেশ এবং ভালপারাইসো অঞ্চলের রাজধানী ও মূল কেন্দ্রবিন্দু। সান্তিয়াগো চিলির আনুষ্ঠানিক রাজধানী হলেও, চিলির জাতীয় কংগ্রেস ১৯৯০ সাল থেকে ভালপারাইসোতে অনুষ্ঠিত হচ্ছে।
হিল্টন মেক্সিকো সিটি রিফর্মা
হিল্টন মেক্সিকো সিটি রিফর্মা মেক্সিকোর রাজধানী মেক্সিকো সিটিতে অবস্থিত একটি পাঁচ তারকা বিলাসবহুল হোটেল। এটি বৈশ্বয়িক চেইন হিল্টন হোটেলের একটি শাখা। হোটেলটি পুরাতন মেক্সিকো সিটির কেন্দ্রস্থল হুয়ারেজ অ্যাভিনিউতে অবস্থিত। এর কাছের স্টেশন হলো হিদালগো মেট্রো স্টেশন। ১৯৮৫ সালে প্রতিষ্ঠিত হওয়ার পর থেকেই হোটেলটি ব্যবসায়ী ও ভ্রমণপিপাসুদের কাছে জনপ্রিয় হয়ে উঠে। হোটেলটিতে ৪৫৭টি থাকার ঘর, বেশ কয়েকটি রেস্টুরেন্ট ও কনফারেন্স হল রয়েছে। এছাড়াও মেক্সিকোর বিখ্যাত ইটারি এল কার্ডেনালও এখানে অবস্থিত। উইকিম্যানিয়া ২০১৫ এই হোটেলেই অনুষ্ঠিত হয়েছিল।